
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 305 


3 Απριλίου 2003 


ΑΠΟΦΑΣΕΙ Σ 

Αριθ. 10619 

Καθορισμός ειδικών όρων και περιορισμών δόμησης στο 
διατηρητέο κτίριο που βρίσκεται επί των οδών Γρ. Λα- 
μπράκη, Βασ. Γεωργίου και Λουκά Ράλλη εντός του 
εγκεκριμένου ρυμοτομικού σχεδίου του δήμου Πει¬ 
ραιά (Ν. Αττικής). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ.2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14/24.7.1999-Δ' 580), 
όπως αντικαταστάθηκε με την παρ. 2 του άρθρου 3 του Ν. 
2831/2000 "Τροποποίηση των διατάξεων του Ν. 
1577/1985 "Γενικός Οικοδομικός Κανονισμός" και άλλες 
πολεοδομικές διατάξεις" (Α' 140). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων" (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Την από 3.10.2002 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. Την από 8.10.2002 σύμφωνη γνώμη της φερόμενης 
ιδιοκτήτριας του κτιρίου εταιρείας ΑΦΟΙ ΓΛΟΥ ΑΕΕ δια 
των εκπροσώπων της Αντ. και Γεωργίου Γλού (αρ. πρ. 
ΥΠΕΧΩΔΕ 21801/10301/14.10.2002). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


κρατικού προϋπολογισμού και του προϋπολογισμού του 
οικείου Ο.Τ.Α. 

8. Την ΥΠΠΟ 23970/ΔΠΚΑΝΜ/1045/30.7.2002 απόφαση 
του Υπουργού Πολιτισμού, αποφασίζουμε: 

1. Στο κτίριο που βρίσκεται επίτων οδών Γ ρ. Λαμπράκη, 
Βασ. Γεωργίου και Λουκά Ράλλη εντός του εγκεκριμένου 
ρυμοτομικού σχεδίου του Δήμου Πειραιά (Ν. Αττικής), το 
οποίο έχει χαρακτηρισθεί ως διατηρητέο με το από 
27.7.1982 Π.Δ/γμα (Δ' 410), επιτρέπεται: 

- Η επισκευή και αποκατάσταση όλων των όψεων του 
διατηρητέου κτιρίου και η συμπλήρωση του αρχικού κα¬ 
τεστραμμένου διάκοσμου αυτών. 

- Η επισκευή, η αναδιαρρύθμιση του εσωτερικού και ο 
εκσυγχρονισμός των εγκαταστάσεων του διατηρητέου 
κτιρίου καθώς και η προσθήκη δύο νέων κλιμακοστασίων 
και ανελκυστήρα. 

- Η ανακατασκευή των υπαρχόντων κτισμάτων του δώ¬ 
ματος και των περιμετρικών στοιχείων αυτού. 

- Η δημιουργία ενός υπογείου ορόφου εντός του περι¬ 
γράμματος του διατηρητέου κτιρίου. 

- Η ενίσχυση του φέροντα οργανισμού του κτιρίου και η 
αντικατάσταση του φέροντα οργανισμού του δαπέδου 
του ισογείου από πλάκα οπλισμένου σκυροδέματος. 

- Η ανέγερση νέου οκταορόφου κτιρίου με τρεις υπό¬ 
γειους ορόφους, σε επαφή με το διατηρητέο κτίριο μόνο 
κατά το ισόγειο και υπόγειο, όπως φαίνεται στο σχετικό 
πρωτότυπο Διάγραμμα Κάλυψης σε κλίμακα 1:100 και 
1:200 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 10619/2003 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

- Το ύψος του νέου κτιρίου δεν μπορεί να υπερβεί τα 
27.00 μ. 

Επίσης επιτρέπονται μικρές επεμβάσεις στα εξωτερικά 
ανοίγματα, του ισογείου του διατηρητέου κτιρίου. 

2. Όλες οι παραπάνω επιτρεπόμενες εργασίες επισκευ¬ 
ής, αποκατάστασης, αναδιαρρύθμισης του εσωτερικού 
του διατηρητέου κτιρίου και της προσθήκης γίνονται χω¬ 
ρίς υπέρβαση των ισχυόντων όρων και περιορισμών δό¬ 
μησης και σύμφωνα με την αρχιτεκτονική μελέτη που 
εγκρίθηκε από την αρμόδια ΕΠΑΕ με το αρ. 18/27/ 
2.7.2002 πρακτικό της. 

3. Στο διατηρητέο κτίριο επιτρέπονται οι χρήσεις εμπο¬ 
ρικών καταστημάτων, γραφείων, τραπεζών. Στο δώμα του 
διατηρητέου κτιρίου επιτρέπεται η λειτουργία κυλικείου. 

Στο νέο κτίριο επιτρέπεται η χρήση εμπορικών κατα¬ 
στημάτων στο ισόγειο και α' όροφο και στους λοιπούς 
ορόφους η χρήση γραφείων. Οι υπόγειοι όροφοι αυτού 
χρησιμοποιούνται ως χώροι στάθμευσης και βοηθητικών 
εγκαταστάσεων. 

4. Κατά τα λοιπά εξακολουθούν να ισχύουν τα οριζόμε¬ 
να από τις διατάξεις του από 27.7.1982 Π .Δ/τος (Δ' 410) με 
το οποίο το κτίριο χαρακτηρίσθηκε ως διατηρητέο. 


5. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΓΡ.Λ ΑΜΠ ΡΑΚΗ (ΠΛΑΤΟΥΣ 2 5. 0 0 »η) 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΔΙΕΥΘΥΝΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ 
ΤΜΗΜΑ ΠΑΡΑΔΟΣΙΑΚΩΝ ΟΙΚΙΣΜΩΝ 


©ΕΣΗ; Δήμος Πειραιά 


ΘΕΜΑ: Καθορισμός συμπληρωματικών ειδικών όρων και 
περιορισμών δόμησης (εΚ5»κή ρύθμιση) στο διατηρητέο κτίριο 
ειτί των οδών Γρ. Λαμκρόκη. Βασ. Γεωργίου και Λ. Ρόλλη. 
στον Πειραιά 


ΣΧΕΔΙΟ: ΔΙΑΓΡΑΜΜΑ ΚΑΛΥΨΗΣ 

Κλίμακα 1 : 100 , 1-200 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























